|  |
| --- |
| **Kompetencetrekanten** |
| **Formål:** Afdække teammedlemmernes kompetencer med forskellige sigtepunkter: Projektets formål, muligheder og udfordringer. |
| **Indhold:**  Der henvises til kompetencetrekanten i figur 11.20, hvor de tre sider består af:   1. De teoretiske kompetencer    * Er den viden medlemmet har opnået gennem kurser og uddannelser.    * Eksempelvis: Ingeniøruddannet, salgsuddannet, håndværker, certificeringer, ikke kompetencegivende kurser. 2. De praktiske erfaringer    * Er de erfaringer, som du har opnået i tidligere situationer på arbejde eller i fritiden.    * Eksempelvis: Deltagelse i projekter, faglige udviklingsopgaver, spejderleder, driftsmæssige erfaringer, rejser med mere. 3. De personlige styrker    * Er der særlige personlige styrker, som det enkelte individ besidder og kan tilbyde?    * Eksempelvis: Resultatet af Belbin, Adizes eller andre profiler. Men også personlige styrker, som man har fået øje på ud fra forskellige arbejdsmæssige og private sammenhænge eller feed-back fra andre. Det være sig nysgerrig, vedholdende, modig, udadvendt, initiativrig, sjov og meget andet.   Kan anvendes:   * I begyndelsen af et projekt med det formål at få teamets kompetencer gjort synlige (produkt). * Senere i projektet kan det anvendes til i fællesskab at vurdere teamets kompetencer i forhold til konkrete mål, udfordringer samt muligheder, og skabe rum for udfoldelse af teamets fælles handling (proces). |
| **Proces:**  Gruppearbejde, som indledes med individuel refleksion:   1. Hvert medlem udarbejder sin egen kompetencetrekant 2. Herefter udarbejder gruppen en fælles kompetencetrekant i forhold til det aftalte sigtepunkt. Trekanten kan evt. tegnes på tavlen:    1. Hvert medlem udvælger 2-3 af de vigtigste bidrag for hver af de tre kompetencer og skriver dem på hver af trekantens 3 sider.    2. Herefter drøftes de muligheder, som de samlede ressourcer giver i forhold til sigtepunktet. 3. Projektdeltagernes kan herefter på overordnet plan fordele ansvar og opgaver, som anføres i projektorganisations-diagrammet – projekteamet - fra kapitel 6.   **NB!**  Hvis gruppen er ny, anerkendes den enkeltes input til kompetencetrekanten umiddelbart – dog kan der spørges nysgerrigt.  Hvis der er mere tillid i gruppen, kan de enkelte medlemmers bidrag udfordres. Positivt ved at tilføje områder, som man i samarbejdet har iagttaget. Eller mere konstruktivt kritisk ved at stille skarpt på udvalgte input og bede om at få dem uddybet og begrundet. |

I forhold til

projektets målsætning

Teoretiske kompetencer

Praktiske erfaringer

Personlige styrker

I forhold til

muligheder i projektet

Teoretiske kompetencer

Praktiske erfaringer

Personlige styrker

I forhold til

udfordring(er) i projektet

Teoretiske kompetencer

Praktiske erfaringer

Personlige styrker